Μογκόργιελο

Το **Μογκόργιελο** () είναι ρωμαϊκή ρωμαϊκή έπαυλη, η οποία χρονολογείται από τις αρχές του 4ου αιώνα μ.Χ. και η οποία βρίσκεται σε έναν λόφο ανάμεσα στους ποταμούς Τρέμιζατ και Νερέτβα, πέντε χλμ. στα νότια της Τσαπλίνα, κατά μήκος του δρόμου που οδηγεί στην Γκαμπέλα, στη Βοσνία και Ερζεγοβίνη. Η περιοχή προστατεύεται επί του παρόντος από το κράτος υπό το καθεστώς του Εθνικού Μνημείου.

## Ιστορία
Ένας άποικος από την ιταλική χερσόνησο είχε χτίσει ένα ιδιωτικό συγκρότημα από αρχοντικά για την εξυπηρέτηση γεωργικών σκοπών στην τοποθεσία Μογκόργιελο στα μέσα του πρώτου αιώνα μ.Χ. Έτσι, τοποθέτησε το κτήριο το οποίο είχε σχεδιαστεί για την επεξεργασία των γεωργικών προϊόντων (Λατινικά: villa rustica fructuaria) σε ένα προεξέχον σημείο του λόφου (η κάτοψη της έπαυλης βρίσκεται κοντά στη βόρεια ή κύρια πύλη των τειχών τα οποία είναι χτισμένα σε μεταγενέστερη εποχή) και το κτήριο κατοικιών (villa rustica habitatoria) στη νότια πλαγιά, με τρόπο που να είναι εκτεθειμένο στον ήλιο. Αυτό το κτίριο κάηκε κατά τον τρίτο αιώνα. Στις αρχές του τέταρτου αιώνα, χτίστηκε πάνω στα ερείπια αυτά μια κρατική εγκατάσταση. Αυτή η εγκατάσταση περιείχε μια έπαυλη η οποία τώρα αποτελεί το κύριο χαρακτηριστικό όλου του συγκροτήματος. Κατά τη διάρκεια του τρίτου αιώνα, η ιδιοκτησία πιθανότατα άλλαξε χέρια και έγινε κρατική. Η έπαυλη στο Μογκόργιελο τροφοδοτούσε την πόλη Ναρόνε, τα ερείπια της οποίας βρίσκονται στο χωριό Βιντ κοντά στον οικισμό Μέτκοβιτς της επαρχίας Ντουμπρόβνικ-Νέρετβα, στη νοτιοανατολική Κροατία. Το κτήμα καταστράφηκε κατά τη διάρκεια μιας μεγάλης πυρκαγιάς. Τα τελευταία νομίσματα που ανακαλύφθηκαν σε αυτό το σημείο, μέσα σε ένα στρώμα στάχτης, είχαν κοπεί από τον Φλάβιο Ονώριο το 388, επομένως μπορεί να θεωρηθεί ότι το Μογκόργιελο έπεσε σε εχθρικά χέρια κάποια στιγμή κατά την περίοδο μεταξύ 401 και 403 με την εισβολή των Βησιγότθων σε εκείνα τα μέρη. Ωστόσο, η ζωή συνεχίστηκε υπό αυτές τις νέες συνθήκες. Στα μέσα του 5ου αιώνα, δύο βασιλικές ανεγέρθηκαν μέσα στα ερειπωμένα περιμετρικά τείχη στη βορειοανατολική γωνία της πρώην έπαυλης. Η πρώτη βασιλική χτίστηκε στα βόρεια και αμέσως μετά, ακολούθησε το χτίσιμο της δεύτερης στα νότια. Κρίνοντας από διάφορες εργασίες μετατροπής εντός των κτηρίων, φαίνεται ότι αυτά μετατράπηκαν σε κτίσματα οικιστικής χρήσης. Ορισμένα αντικείμενα τα οποία προέρχονται από τη δυναστεία των Καρολιδών και χρονολογούνται από τον ένατο αιώνα, έχουν βρεθεί στον στρογγυλό πύργο καθώς και στις παρακείμενες εγκαταστάσεις. Επίσης, είναι χτισμένοι τάφοι σε όλο το σημείο και τη γύρω περιοχή από την περίοδο κατασκευής των εκκλησιών της ύστερης αρχαιότητας έως και τον δέκατο ένατο αιώνα. Το σημείο προστατεύεται από την Επιτροπή Διατήρησης Εθνικών Μνημείων με το καθεστώς Εθνικού Μνημείου.

## Τουρισμός
Η περιοχή του Μογκόργιελο περιβάλλεται από ένα πάρκο και μια φάρμα αλόγων. Ο παρακείμενος ιππικός όμιλος ιδρύθηκε το 2004 και προσελκύει πάνω από 300.000 επισκέπτες κάθε χρόνο.

## Εικονοθήκη

Αρχείο:Mogorjelo3.jpg|εναλλ.=Detail from Mogorjelo| Λεπτομέρεια από το Μογκοριέλο.
Αρχείο:Mogorjelo_Villa_Rustica.jpg|εναλλ.=Mogorjelo ancient Roman suburban Villa Rustica from the 4th century, near Čapljina, Bosnia and Herzegovina| Αρχαία προαστιακή ρωμαϊκή έπαυλη του 4ου αιώνα στο Μογκοριέλο, κοντά στην Τσαπλίνα της Βοσνίας και Ερζεγοβίνης.
Αρχείο:Mogorjelo1.jpg|εναλλ.=Mogorjelo ancient Roman suburban Villa Rustica from the 4th century, near Čapljina, Bosnia and Herzegovina| Αρχαία προαστιακή ρωμαϊκή έπαυλη του 4ου αιώνα στο Μογκοριέλο, κοντά στην Τσαπλίνα της Βοσνίας και Ερζεγοβίνης.
Αρχείο:Mogorjelo01.jpg|εναλλ.=Mogorjelo St.| Οδός Μογκοριέλο.


## Παραπομπές



Κατηγορία:Αρχαιολογικοί τόποι στα Βαλκάνια
Κατηγορία:Ρωμαϊκοί αρχαιολογικοί τόποι